આ કાર્યક્રમની શરૂઆત ભોજલ ભગવતી સેવા ટ્રસ્‍ટનાં ટ્રસ્‍ટી જયુભાઈ સાવલીયાએ દિપ પ્રાગટય કરી આશિર્વચન પાઠવેલ અને જિલ્‍લા પંચાયત સભ્‍ય લાલાભાઈ મોરે આયોજકો વતી ઉપસ્‍થિત સૌનું શબ્‍દોથી સ્‍વાગત કરેલ. બાદમાં તાલુકા ભરમાંથી ઉપસ્‍થિત રહેલ સરકારી મંડળીઓના પ્રમુખો, મંત્રીઓ, વ્‍ય.કમીટીનાં સભ્‍યો અને ગ્રામ પંચાયતનાં સરપંચો, ઉપસરપંચો, જિલ્‍લા અને તાલુકા પંચાયતના ચાલુ સદસ્‍યો, અને પૂર્વ સદસ્‍યો, તાલુકા સંઘના ડાયરેકટરોએ માર્કેટયાર્ડ સાવરકુંડલાની તાજેતરમાં યોજાયેલ ચૂંટણીમાં દિપકભાઈ માલાણીની પેનલનાં વિજેતા તમામ ડીરેકટરોનું અભિવાદન કર્યુ હતું. બાદમાં સાવરકુંડલા માર્કેટયાર્ડના ચુંટાયેલ બોર્ડ ઓફ ડીરેકટરો અને ચેરમેન દિપકભાઈમાલાણી અને વાઈસ ચેરમેન મનજીભાઈ તળાવીયાએ સૌ મતદારો, કાર્યકરોનું આભારદર્શન કરેલ.